«Татарстан Республикасы дәүләт символлары турында»
Татарстан Республикасы Законының 9 статьясына үзгәрешләр кертү хакында» Татарстан Республикасы законы проектына 
АҢЛАТМА

«Россия Федерациясе Дәүләт флагы турында» Федераль конституциячел законның 4 һәм 6 статьяларына үзгәрешләр кертү хакында» 2026 елның 26 июнендәге 2-ФКЗ номерлы Федераль конституциячел закон  (алга таба – 2-ФКЗ номерлы Федераль конституциячел закон) белән биналарына Россия Федерациясе Дәүләт флагы даими рәвештә эленеп торырга (куелырга) мөмкин оешмалар исемлеге киңәйтелде. 
Әлеге статьяның гамәлдәге редакциясендә  (2-ФКЗ номерлы Федераль конституциячел закон үз көченә кергәнче) әлеге бурыч, милек рәвешләренә карамастан, гомуми белем бирү оешмаларына, яшьләр сәясәтен гамәлгә ашыру буенча эшчәнлек алып баручы дәүләт учреждениеләренә һәм муниципаль учреждениеләргә (яшьләр сәясәте учреждениеләренә) кагыла иде.
2-ФКЗ номерлы Федераль конституциячел закон нигезендә Россия Федерациясе Дәүләт флагы шулай ук дәүләт (муниципаль) милкендәге спорт объектларында даими эленеп торырга, шулай ук рәсми физик культура чаралары һәм  рәсми спорт чаралары  үткәргән вакытта күтәрелергә (куелырга) тиеш.
«Татарстан Республикасы дәүләт символлары турында» Татарстан Республикасы Законының 9 статьясына үзгәрешләр кертү хакында» Татарстан Республикасы законы проекты белән гамәлдәге республика Законына Россия Федерациясе Дәүләт флагын дәүләт (муниципаль) милкендәге спорт объектларында, шул исәптән рәсми физик культура чаралары һәм  рәсми спорт чаралары  үткәргән вакытта, даими рәвештә элеп куюга кагылышлы шундый ук үзгәрешләр кертелә.

